
Spre alte orizonturi 


Se împlineşte în curând o jumătate de an de când studențimea 
noastră universitară din toată ţară se găsește într'o fierbere nepotolită, 
de când institutele de învățământ superior sunt închise, de când 
"cincisprezece mii de tineri intelectuali fanatizaţi în credința lor susțin 
o agitație în întreaga societate angajând toate păturile ei. 

Este, în adevăr, un fenomen unic neîntâlnit în alte părți și care 
el singur, fără a mai aminti multele situaţii anormale din zilele noastre 
prezintă starea sufletească a României într'o înfățișare cu totul parti- 
culară. In orice caz ne găsim în față unei apariţii care trebuie privită 
de aproape și analizată cu tot interesul pe care-l merită marile che- 
stiuni naţionale. | 

Dacă am avea o presă pornită să reoglindească în mod real 
opinia publică și dacă o mare parte dintre așa zişii oameni politici 
mar fi copleșiți de-un mutism interesat, atunci de sigur actuala revoltă 
studențească ar fi obiectul unor stăruitoare preocupări. 

Adorabila noastră „presă independentă“ însă o cunoaşteţi. Domnii 
care o confecționează în cea mai mare parte au cam tot atâta înrudire 
cu izvoarele de energie ale sufletului românesc ca și emirul din 
Turkestan sau, dacă vreți, șahul Persiei. Adică ceva mai rău decât 
amintiții seniori, fiindcă dânșii cel puţin ne lasă în pace și habar 
nu au de svârcblirile dela Dunăre, câtă vreme cei mai mulți negustori 
de hârtie tipărită din Bucureşti sunt coalizați întrun trust de triviali- 
i zare programatică a mișcărilor noastre naţionale și sunt expresia 
directă a unor planuri străine. De aceia gureşii umanitarişti care 
compătimesc în toate ediţiile de dimineaţa și seara cu deţinuţii dela 
Jilava, a căroregrevă de foame o toarnă în duioase articole, nu sunt 
câtuș de puțin atraşi să privească în resorturile de simţire ale tinere- 

tului nostru. Pentru ei fireşte par mult mai vorbitoare suferințele 
` martirului Max Goldstein, care înainte de-a aşeza bomba la Senat sa 

căpuit să împăneze cu verii, cumnaţii şi nepoții lui redacţiile, ziarelor 
din Capitală. De-aceea tresăririle bieţilor: univetsifari' tiebuiă”' să fie 
discreditate la gazetă, sugrumate în ridicol sau acoperite de sughiţurile 
unei văicăreli grozave, de câte-ori o rudă cât de depărtată a candi- 
dului Max a pătimit de-o mică sperietură. Astfel se face că în publicul 
nostru, se. întreţine. în permanenţă focul sacru al milei pentru. cele mai 
inocente neplăceri- sentimentale ale cutărui cafegiu evreuj dela. Huși, 
mizeriile negre însă ale copiilor de țărani români și miij:oacele de-a 
le remedia nu intră în combinaţiile domnului Honigman sau alt mare 


‘potentat de cerneală... 


Această atitudine jignitoare care scoate zilnic capul în coloanele 
unei presei interesate e trecută subt tăcere de către mulți norocoşi 
bărbați ai arenei politice... Ei sunt gata să invoace teribile compli- 
cațiuni europene, de câte ori cineva se găsește să aplice o corecţiune 
unei. obrăznicii, sau să arunce în treacăt ideia de-a încerca o reparație 
mai grabnică pe seama maselor noastre năpăstuite de toate plevele 
pământului. De obicei aceşti domni gravi rămân duși pe gânduri și 


în cuvintele lor misterioase predică prudență. Paralel cu aceste 


înțelepte porniri ei îşi mai corijază soarta cu tantiemele unor bănci 


Și întreprinderi, bucuroase să răscumpere la ghișeul lor o prețioasă 


tăcere politică. In acest chip, cum credeţi de pildă, că fruntașii aşa 
numitului partid național, care se bucură de avantagiile presei dom- 
nului Honigman și de sufragiile domnului Adolf Ștern, ar fi gata să 
examineze mai deaproape problemele studențești cu deosebire când 
aceşti tineri clamanțţi intempestivi sunt detestați de către toți procuriștii 


 fabricei Renner, sau ai altei asociații dătătoare de jetoane?... Da, după 


fațada înaltelor principii de stat se mai îurișează adese altruismul - 
binefăcător al unui consiliu de administraţie care operează în. umbră. 
Din această pricină ni s'a europenizat o serie de fruntaşi aici, care 
până mai alaltăieri împingeau la chiot pe studenți cu vreme și fără 
vreme în mici daraveri de partid, iar astăzi înghit și tac, ca să nu-și 
supere patronii... 


In afară însă de cele două spețe amintite, gazetari înduioşaţi de 
Goldstein și politicianii afiliați lor, se mai găseşte. aici din fericire 
o lume întreagă care dispune şi de-o resonanță de simţire nealterată 
și de-o complectă libertate a spiritului. Lumea aceasta nu poate privi 
cu indiferență răscolirea celei mai curate pături din ţară, nu se poate 
împăca Cu-o stagnare penibilă a aparatului nostru cultural nici nu 
poate admite stupida legendă pusă în circulație de scribi imbecili 
care nu văd în larga răzvrătire tinerească decât o meschină şurubărie 
de partid sau opera unor agitatori de meserie. Nu, cincisprezece miit 
de băieți cu tâmplele lor înfierbântate de-un crez la douăzeci de ani 
descinzând în băncile universitare mai ales din cadrul luminos al 
energiilor populare, ori câte lozince exagerate sau greșite sar afișa în 
revendicările lor, nu sunt nici o manifestare izolată de sectarism 
maladiv nici o apariţie medievală de nebunie colectivă. Mai degrabă 
pot fi socotiți ca un val de sinceritate a conștiinței obștești pe care 

o concretzează protestarea lor, un pripit semnal de alarmă al pri- 
mejdiilor viitoare... „i 


* 
+ * 


Cumpănind deci lucrurile în rostul lor adevărat, trebuie să bănuim 
că sunt cauze mai adânci şi mult mai serioase la baza acestei unanime 
volburi tinerești. 

Poate nu mă înşel atunci când cred că senătația nouă își caută 
un drum pentru credința ei de mâine prin această violentă deslănțuire 
de nervi. După schimbarea de hartă sângele nastru proaspăt svâcnește în 
organizmul decătușat și cere cuvânt. Sunt copiii furtunilor de ieri cei 
care vorbesc astăzi și sufletul lor desfăcut de sgura trecutului tresare 
pătimaş, dornic de-o religie nouă. Este o interpretare mai recentă a 
sentimentului naţional, purificată de umilințele fatale din bătrâni şi 


„ împinsă la suprafață de impulsurile biruinții stropite ru sânge. Ro- 


mânismul după triumful de pe câmpul de luptă îşi croiește astăzi 
morala adecvată împrejurărilor schimbate şi e în căutarea unui Ta 
care să verifice noua alcătuire şi s'o ție în picioare. Incontestabil, 

în alvia îngustă a deprinderilor de ieri nu se mai poate destățura 
viaţa acelui neam şi că generația viitoare deodată cu lărgirea grani- 
telor trebuie să năzuiască și spre o lărgire de orizonturi. De-aceia 


e. perfect legitimă o revizuire a orientărilor noastre de gândire, tocmai 


acum la marea răspântie în care ne-a aruncat istoria: Și ce-ar putea 
ti suprema dogmă în mijlocul vârtejului ameţitor al zilelor noastre, 
dacă nu exaltarea ideii naţionale, singurul articol-de credinţă care 
poate însemna mântuirea? Cu-o putere elementară ni se pune pro- 
blema de-a înțelege cu toții, că ori suntem în stare între hotarele 
noului stat să înstăpânim pe deantregul adevărurile organice ale rasei, 
ori trăim în incertitudine şi ne putem desagrega din nou la cea dintâi 
sguduire - dimprejurul nostru. La o parte deci cu toate slăbiciunile și 
indulgențele societăților trăite, noi trebuie să umplem golurile unui 
trecut dezastruos şi să culegem febril toate roadele clipei, ca să con- 
stituim tezaurul de existență pentru sbuciumul de mâine. Fără a în- 
cătușa deci avântul tuturor cari. se găsesc cu noi alături, va trebui să 
înlăturăm. din cale orice obstacol pus deacurmezișul misiunii noâstre. 
Energiile desrobite ale țării trebuie să se așeze la locul de întâietate 
ce li se cuvine și dacă cineva vrea să oprească sau să întârzie acest 


proces de normalizare, protestarea noastră îl va mătura din drum ca . 


=}, 


- ism național la un popor 'de care veacuri dearândul şi-au bătut joc 


pe ori-ce zăgaz menit să înfrâne un acces tumultuos de forțe.. 
“Ne găsim, cum vedeţi, în fața redeșteptării legitime a unui ego- 


explotatorii de diverse categorii și care acum deodată cu libertatea î își 
inaugurează o concepție nouă a principiilor de autoconservare. Că sunt 


"mulți încă între noi, călăuziţi de logica trecutului, pentru care slugăr- 


nicia se exercită dintro pornire de gimnastică atavică, e adevărat, dar : 
steaua lor e în declin, fiindcă la vremuri nouă viața cere profeţi. noi. 
Ori-cât, deci, un spirit de inerție ar mai ţine înţepeniţi în răbdarea lor 

pe anumiți oameni sclerotizaţi de vitregia vremii, rezervoriul de . ener- 
gii ale neamului în continua lui elaborare îşi lărgeşte matca Și sparge 
formulele învechite. 

Tinerimea dela Universităţi apare astfel ca prima avantgardă a 
acestei eveluţii de conştiinţă naţională. 

Faptul că este unanimă şi se agită pe întreaga suprafață largă a 
țării, indică tocmai rădăcinile adânci ale mişcării şi-o pune la adăpost 
de ori-ce învinuire meschină. Departe deci “de-a semnifica o simplă 
îndîrjire împotriva unor obișnuite exagerări semite, e în joc sufletul 
larg al poporului nostru desrobit care se sbate acum și vrea. să-și 
fixeze rosturile lui. In loc de-a detesta pur şi simplu această ferbinte 
revărsare de entuziasm juvenil, mai util e pe seama tuturora s'o privim 
în faţă și purificându-o de micile rătăciri fatale începutului s”o canalizăm 
spre. matca largă a intereselor generale. 

Ori cât sar căina salariaţii „presei independente“ răsăriți pe 
malurile Dîmboviţii, românismul îşi afirmă prin însuflețirea tinerilor 
universitari o arzătoare chestiune de familie în care nu au ce. căuta 
elementele străine neînţelegătoare. Suntem convinși, că înfrăţind această 
nouă morală cu îndrumările civilizaţiei, care se câştigă printr'o asiduă. 
muncă intelectuală la Universitățile reintegrate în mersul lor normal pe 
urma proteguirii de către stat a studenţimii noastre, țara va câștiga în 
adâncime ceea-ce a câștigat în suprafață după lărgirea hotarelor. 

Puţină indulgență deci, domnule Honigman, nu e nici o catas- 
trotă la mijloc, taraba vă merge înainte, atât doar’ că România nouă 
trece prin chinurile facerii și noi cu toții fără binevoitorul concurs. al 
călimărei dvoastră, ne îndreptăm Spre alte orizonturi . 

f i OCTAVIAN GOGA 


i 

Picătura de otravă 


Intotdeauna am compătimit pe al care nu e în stare să admire 
nimica. L-am compătimit când Pam văzut sincer, și l-am compătimit 
şi mai mult când l-am ghicit că se preface.. Sincer, îmi apare sufletul 
dui ca o vioară mută, cu strunele rebele orcărei vibrări, cu învălişul , 
neprimitor de. niciun răsunet. Prefăcut, mă gândesc la picătura de 
otravă pe care și-o toarnă el însuși în tot ce ar putea să fie înnălțare 


é 


şi încântare curată sufletului său, — și îndoită milă mă cuprinde de 
„acesta. 
O ceată urcă din greu coasta muntelui, — și iat-o acuma ajunsă 


„pe culme.. De acolo de sus priveliște măreață se răsfiră până departe. . 
Să nu-i depănăm frumuseţile; să ne gândim la ele toți câți le-am 
"văzut... lată-l pe acesta care stă nepanmor i odată numai ridică din 
umeri Caşi când ar vrea să întrebe: i, şapoi ce găsiți voi aci 
așa grozav?“ — lar altul nu zice nimic, ci numai din privirea care i 
se pierde, încântată de câte vede, grăieşte desfătarea ce dulce îi umple 
acuma inima întreagă. lată și pe 'al treilea care,: pătruns şi el de mă- 
reția clipei şi a locului, dar de o fire mai puţin adunată în sine decât 
tovarășul său al doilea, dă drumul încântării sale într'o vorbă — 
fireşte banală — să zicem: „admirabil!“ 

Atunci un hohot răsună alături, — este a patra repercusiune lă- 
untrică a aceleași imagini din afară: „Poftim ! domnul care admiră ! 
domnul care nu vede decât frumuseți pretutindeni !“ — Şi față de 
flegmatica aprobare a celui dintâi și de indulgenta zâmbire a a celui 
dal doilea, al pâtrulea îl „ia în primire“ pe cel d'al treilea: „Dar 
bine, naivul meu domn: nu te gândești dumneata că tot ce vezi aicea. 
este numai la suprafață, este numai o părere? Sub verdele acesta 
întins şi spilcuit al brazilor sunt putregaiuri, și sub. pajiştea de colo, 
înflorită, mișuie râmele desgustătoare.... Caută sub stâncile albastre 
g frunțile în nor, și vei găsi cuiburi de șerpi, — și gândeşte- te că 

ături de căsuțele acelea albe, cari închipuiesc de-aci o risipire atât 
de pitorească, țăranul a adunat grămezi de gunoaie, a căror fumegare 
dumneata nu o tezi, dar eu... eu o simt.* — Și o simte, nenorocitul, 
— nu aevea,. dar o simte . duhnind din sufletul lui scormonitor de 
miasme acolo unde, pentru alții, măcar pentru această clipă, nu se 
înalță în văzduh decât miresme de brazi și de flori. 

Picătura de otravă! 

- Fireşte :că natura e complexă, cași viața. omenească. “Fireşte că, 
 scokitaijaid. yei găsi alături de frumuseți, scârboșşenii, și bălăb du-te 
cu orce făptură, omenească, vei îutâmpina nu numai suflete sănătoase, 
curate şi întregi, ci şi inimi sbârcite, pismărețe, otrăvite... Ce însem- 
nează. aceasta Imsemnează că atunci când am strâns de pe câmp . un 
mănunchiu. de flori, gândul să-mi rămână la viermușorii pe cari i-am 
lăsat. rozând la rădăcinile lor? — sau ca în tovărășia unui suflet ales 
şi în răpirea” unor gânduri şi simţiri înălțătoare, să amestec vălmășagul 
mărunțişurilor înrăite și sterpe?.... Nu. Amestecul acesta nu-i vei face, . 
căci dacă natura cași viața, omenească sunt complexe, contemplarea 

lor nu trebuie să fie o mixtură. 


Desparte “frumosul de urât, curatul de murdar, ce este înălţători ş 
de ce este înjositor; şi după cum vei învălui în toată scârba şi dispre- 
țul tău pe cele din urmă, tot așa cu toată inima ta să cuprinzi şi să 
slăveşti, — să admiri, da, — pe. cele dintii. 

Dacă firea te lasă... Și iar mă întorc aci la jalea ce mă cu- 
prinde „când mă gândesc la firile strâmbe cari nu înţeleg, cari nu vor 
înţelege niciodată, cât deliciu este în această simţire a admirării fără 
rezerve, fără acea turbureală care picură — fie dintro înțelegere în- 
gustă,. fie dintrun larg rezervoriu de fiere a sufletului. |, 

„E vorba de firea fie-căruia. Și sunt vorbe” frumoase cari zugră- 
vesc deosebirea aceasta de firi. Una este aceasta: . Sunt oameni cari 
se- tânguiesc că până și rozele au P — şi- sunt alții cari se bu- 
cură că până și pe spini cresc. roze... Este ‘contemplarea in două" 
feluri a. uneia şi aceleași întocmiri a ` naturii. Fericit acela pe care 
i spinii nu-l, impiedică da se desfăta de frumusețea și parfumul rozelor, 
— şi vai. de cel ce nu vede și nu simte decât 'spinii de sub roze. 

i mai este o vorbă: Unul, când vede căzând cea din urmă 
frunză ofilită, se gândeşte la prima viorea ce-o să răsară în primă- ` 
vară, — iar altul, când zăreşte mijind prima viorea în pajiștea sbicită 
de soare, se gândeşte la cea din urmă frunză pe care o s'o spulbere, 
rebegită, vântul de toamnă... Acelaş fenomen este și aci, văzut însă 
în două feluri, prin două firi deosebite. Una este a. celui care vrea şi 
ştie să se bucure de tot ce natura-i ofere spre bucurie, și alta este a 
celui ce, știe, — poate fără să vrea, bietul de el, — să ioarne câte o- 
picătură de otravă în toate acele bucurii. 

Şi în viața omenească... Pildele sunt mai ales pentru aceasta. 

Cu firile închircite, cu cârcotașii şi cu detractorii, niciodată ni- 
mica. nu s'a făcut, un pas nu -sa înaintat. Da însă, cu inimile avân- 
tate, în cari are loc larg, și nu strică să fie oricât de larg, însuflețirea 
pentru frumos şi adevăr, încântarea pentru acestea... Aci e armata cu 





care cele ce trebuie să 'biruiască vor birui, — şi pe aceasta nu ne- 
va strica, nu o va învenină, nu ne-o va înstrăină, nicio picătură, și — 
dac'ar fi să fie — niciun ocean de otravă. 
ION GORUN 

ran Drumul politicei naţionale 


E 


E PI) 
i ăi ab 


Ministerul instrucțiunei a luat față de școlile secundare fhinori- ` 
tare măsuri cari au provocat adânci nemulțumiri în cercurile: :biseri-. 
cești și culturale maghiare. Prin acele dispoziţii ministerul te-a pus în 
vedere, că le va lua/dreptul de publicitate, dacă nue Vor: cal Mala 
planului de învățământ al statului. 

Nu căutăm dacă asemenea ` măsuri an fost îndreptățite: “său: nu, 
dat fiind că școlile. secundare ale minorităților au desconsiderat o serie 
de alte măsuri, pe care ministerul a fost în drept să le:iă în vederea 
unei normalizări a mersului instrucţiunii. Desigur, că ministerul A 
avut motivele sale, dacă a putut să ia astfel de dispozițiuni''aspre față * 
de școlile mihoritare și nu sa înspăimântat nici de tulburarea pe care i 
aceste le provoacă în “sânul poporaţiunei neromâneşti. i 
| Ceace ne interesează este împrejurarea, că ordonanța miñistërutui 
a avut un mare resunet şi în cercurile româneşti de dincoace, cari dis- 
cută cu aprindere oportunitatea unor astfel de dispoziții, 'meriite a! ne 
îndepărta şi mai mult dela o înţelegere pacinică cu concetăţenii noștri 
maghiari. 

O bună parte a românilor noștri condamnă pe față astfel de mă- 
Suri draconice, alții dimpotrivă au numai cuvinte de aprobare la adresa 
ministerului, care în sfârșit s'a hotărât să pună capăt unei stări de lu- . 
cruri anarhice și să facă dovadă că în statul român toleranța încă ARĂ 
- are marginile ei. 

Nu “vom examina motivele şi argumentele pró şi conira, cari se 
spun din partea celor ce discută chestiunea. Simptomatic e, că o mă- 
sură atât de importantă nu întâmpină aprobarea tuturor, deşi e făcută 

în numele culturii şi al școlii românești atât de ferecată în lanţurile 
“nui trecut de robie seculară. 
| Chestiunea naţională din Transilvania ca: principiu se rezumă în 
câteva cuvinte: festabilirea unui echilibru cultural prin contingentarea 
i și proporționalizarea justă a şcolilor minoritare. 

Prin -afirmarea acestui principiu sa enunțat că Actidiniente un 
astfel de echilibru nu există, că rețeaua şcolară cu întreg sistemul ei 
nu corespunde intereselor statului român, în care masele mari de po- 

ta bt românească cer deschiderea și pe seama lor a tuturor. porților de 
şcoală şi cultură. Căci numărul şi dislocația şcolilor minoritare este în con- 


trazicere cu justele: pretenții culturale ale minorităților și au rămas ca 


un 'anacronism a unui stat minoritar, care prin aceste şcoli urmărea 
scopuri de propagandă națională maghiară; deci contingentarea şi pro- 
porționalizarea acestor școli e o cerinţă logică și dreaptă a noii orân- 
dueli a lucrurilor. 

" Chestiunea ca “principiu este atât de. clară, încât orice for compus: 
„din oameni nepreocupați şi lipsiţi de patimă, va trebui să o adopte. 
„Cât privește consecințele ei pentru cârmuire, e cert că statul e dator, 
iar mâine va fi chiar silit să caute'a traduce acest principiu în reali- 


tate, deoarece energiile populare românești, cari tot mai mult se tre-); 


zesc le o vieață naţională, îşi reclamă partea lor din această plenitu- 
dine de vieață, şi vor sili orice cârmuire ca să deslege această pro- 
_ blemă în sensul indicat de ele. 


Pentru guvern deci, nu.principiul este de importanţă, căci el a ră-" 


sărit din germenele aspiraţiunilor noastre naţionale, pentru guvern este 

de importanță feliul cum va da vieaţă acestui principiu și tactica ce 
o urmăreşte pentiu a ajunge la țintă. . 
Ca lămurire pentru cei mulți, cari se preocupă de această che- 
stiune trebue să spun dinainte că deslegarea unei. astfel de chestiuni 
reclamă timp. Dacă în chestii de ordin material o mică aranjare po- 
trivită unei alte orândueli cere timp şi răbdare, cum ne gândim că în 
chestii cari privesc sufletul, credința, unde armele de luptă au fost în- 
totdeauna patima, ura, mânia și revolta; că aceste vor putea fi rezol- 
„vite ca o simplă ordonanţă, care dispune încasarea unui impozit. 

Timpul a adus cu sine în toate statele moderne, ca ministerul in- 
strucțiunii să aibă întotdeauna un caracter național, care să continue 
opera începută, fără considerare la veleități de partid sau de favoruri 
făcute în dauna idealului naţional. Dacă deci la toate lucrurile ome- 
mnești se cere răbdare şi timp, ce vom zice la problema aceasta, ale cărei 
roade le vor culege de abia copiii și nepoții noștri? 

Chestiunea ce se pune “pentru oricare guvern e: Care e tactica 
cea potrivită, care să mă ducă la ţel fără multă sguduire și fără casă 
fi făcut vre-un act de nedreptate celor, pe cari îi priveşte mai de- 


aproape operațiunea? Căile. sunt două: Sau aplic legile existente şi. 


creez noi legi, pe cari le execut cu- toată rigoarea indiferent de valul 
ce-l Jasă în urmă, sau caut să sprijinesc cursul unei evoluții, care ră- 
sare dela sine, de câteori o situaţie artificială se ridică ca un anacro- 
nism. în fața unei desvoltări normale. 

` Calea cea dintâi a fost urmată de guvernele ungurești. Maghiari: 
în străduința lor de a crea statul unitar național, de a naţionaliza ma- 
sele uriaşe nemaghiare, au crezut orbeşte în biruința acestui sistem, 


care "preferă asprimea legilor față de o evoluție naturală. In consecință. ` 


dela 1867 încoace au legiferat mereu, grijind ca organele statului să 
“aplice cu rigoare paragrafii draconici, meniţi să desființeze un popor 
cu toate tradiţiile, credințele și ființa sa specifică și să-l înregimenteze în 

alt popor, care trebuia să-și mărească numărul pe toate căile, -dacă 


voia ca să-și mențină rolul dominant în țară. 


Şi dacă mar fi răsunat nicicând vre-un protest împotriva acestui 


sistem de violență, menit a înăduși în suflet tot ceace se zice comoară 
sufletească, ar rămânea ca pildă eternă adunarea dela Alba-lulia; drept 
efect contrar al unei maghiarizări cu forța, ca să vestească istoriei, că 
tot ce e volnic, anticultural, nenatural se prăbușește: în fața conştiinții 
treze a unui popor. 

Mai există un motiv, care mă avertizează, că nu violenţa şi nu 

aragraful este singurul argument, ca să fac o rânduială în stat. 

W Ce nevoe avem noi, un stat pon cu o covârșitoare majori- 
tate românească de mijloace artifictale pentru a ne erija în feliul acesta 


de opresori? Masele aceste de români, cari stăpânesc cu graiul, timbrul : 


culturii lor teritoriile dela Nistru până la Tisa, sunt doară destulă ga- 
ranţie ca să nu poată fi discutat nici când: caracterul românesc al aces- 
tei ţări. 


Rămâne deci ca metod de a ajunge la “echilibrul cultural, partea 
a doua a ipotezei. 

Orice om, care își aruncă- ochii pe harta etnografică a Transil- 
vaniei va observa un lucru. Transilvania e locuită în sudost de mase 
compacte secuești, maghiarii sunt răsleţiți în mici și neînsemnate in- 
sule pe vestul hartei. Câteva oraşe sunt, unde populația. maghiară își 
“va mai menţine încă poziţiile, cum e Clujul, Sătmarul, Oradea Mare, 
Aradul, Timișoara, celelalte nu mai prezintă nici o însemnătate pentru 
maghiarism. Sunt convins că în acest punct toți conducătorii ma- 
ghiarilor mă vor contrazice, fiindcă toți sunt preocupați mai mult de 


soarta și viitorul acestor 'răsleţe insule ungurești, decât de soarta. . 


Secuilor. 

Aceasta însă deloc ı nu va altera procesul unei evoluţii, care se 
desenează. 

E lucru ştiut, că guvernele ungurești au luat sub ocrotirea lor 
specifică micile orașe: de: provincie, pe cari le-au încărcat cu şcoli, cu 


călugări, oficiali, dându-le tot ajutorul, ca acele să devină adevărate i 


focare de cultură Și propagandă națională ungurească pentru întreg 

ținutul. 
Sa contat în Sau rând la grabnica maghiarizare a elemente- 
lor importate în aceste orășele, cum sunt șvabii, nemţii, slovacii, 


evreii, cari avizaţi fiind veșnic la bunăvoința guvernelor au fost de- 


grabă asimilate, iar cu ajutorul bisericei catolice, reformate și unitare, ti- 
nyte în credință față de statul maghiar. 

© Cu venirea imperiului românesc, aceste cuiburi de propagandă 
națională maghiară şi-au pierdut baza de existență și sau găsit în 


faţa maselor roniâneşti din jur, şi a puterii de stat român. Terenul 


nu Pau evacuat încă, agenții mai ţin sufletul în ei cu fantastice prog- 
nosticuri, spiritul de jertfă al lor depune încă banul pe altarul şcolii 
părăsite şi tot mai puţin populate, dar evenimentele implacabile 
rod cu înverșunare la rostul unei credințe a învierii fostului stat. 

“E “timpul aproape, foarte aproape, cârd “maghiarii se vor: “etrage 
deo aceste meleaguri create de un guvern duşmănos.“ nóuä şi vor 
cere să-și, feconstruiască: frontul în jurul orașelor mari transilvănene, 
apărându-şi baremi redutele aceste cu ultima îndârjire. 

In, faţa acestui. proces, foarte firesc, ce datorie are oricare guvern 
român? E 
< Nimic mai “mult, decât ca să-l promoveze cu foarte mult sânge 
rece, cu foarte multă judecată și cu cât mai puțini nervi. Nervozitatea 
a fost întotdeaun elementul cel mai periculos pentru guvernare și sgu- 
- duirile mari din istorie au fost de multe ori provocate de către un 
acces de nervi. 

Când guvernele vor căuta a sprijini acest proces de selecționare ` e 
şi concentrare a forțelor conform importanței ce o are în stat fiecare . 
` popor, suntem pe calea cea mai bună de a deslega o chestiune fără 
sguduiri şi fără supărare. 

Maghiarii nu vor mai avea motiv de nemulțumire fiindcă nu se 
mai pot. susține acolo, unge nu au popor, iar statul va fi vesel că a 
rezolvat o chestiune fără mijloace artificiale şi fără violenţă. 

Toate se pot face cu prudența cuvenită, altcum se compromite 
şi concepția cea salutară la cel dintâi pas chiar, şi când acela a 


făcut în numele sfânt al -politicei naţionale. 
E OCTA VIAN PRIE 

Slrofe pentru tine 


Interior 


“O, iar se face seară... Tiptil, printre perdele, 

Apusul se destramă ușor, ca'ntr'o "'ncăpere 

In care-și doarme somnul lipsit de mângăere, 

Un biet bolnav, cu pieptul zdrobit, cu pleoape grele... 


Un trandafir tânjeşte, uitat întrun pahar, 
Pe pianul vechi, alături de-o albă statuietă, 
Unde-a venit să moară, sfioasă și discretă, 
O rază ce surâse odăii în zadar. 


Incet se prinde noaptea de zidurile reci, 

Un vals banal subt geamuri suspină tot mai tare... 
Odaie tristă, tristă ca şi odaia *n care 

Atât de bine suferi, că nu te 'nduri să pleci... 


O jucărie primejdioasă 


În umbră, îmi păreai' aseară o delicată miniatură, 
Zâmbind din colțul tău luminei, cum mi-ai zâmbit întâia oară: 
Cu ochii *nchiși pe jumătate, c'o pată de carmin pe gură — 
Ca o păpuše japoneză, rotundă, albă şi uşoară... 


De farmecul privirei tale întregul suflet mi-era plin, 
Dar nențelesul jucăriei e taina care mă "'nfioară: 
Căci tu ai inima ascunsă întrun aluat de caolin, — 
Ca o păpușe japoneză, rotundă, albă şi ușoară... 

Și-așa cum se 'ntindea amurgul din clipă "n clipă mai aproape, 
Simțeam urcând din nou în mine pornirea care. mă omoară: 
Să te ridic încet pe brațe, iar tu s&nchizi a tale pleoape, — 
2,- Cao Pâpuşe japoneză, rotundă, albă și uşoară... 


După-amiază de August 


O zi, o zi întreagă, și iar mnam să te văd... 

Și sufletul meu vitreg iar va pleca de-acuma 

Fugind de mine însumi, speriat ca de-un prăpăd, 
` Pornind să se topească, în mâna ta, ca spuma... 


Tăcerea încropită sporește val cu val, 
Și ărșița și-abate din cer, chinuitoare, 
Căldura-i de repaos deșert, duminical, 
In liniştea de vară, ce-a leșinat la soare. 


Nisipuri orbitoare în jur de mine cresc... 

O, lăcomia sfântă de'ntârziat în cale 

Cu- care-aș vrea arsura din piept să-mi răcoresc, 
Sorbind o -sărutare din golul palmei tale... 


ALEX. VLAD 

Drepturile bisericei noastre 


— O operă de nivelare ‚a nedreptăilor trecute — 


Frământarea nervoasă și atât de agitată deslănțuită în jurul 
Constituţiei a scos la suprafaţă unul din principiile de căpetenie cari 
stau la baza statului nostru românesc: chestia religioasă. ȘI s'a do- 
vedit că o mare parte dintre părinții patriei şi giranții opiniei publice 
sufăr de boala unei totale desorientări în materia aceasta. Guvernul de- 
ținător al puterii de stat în zilele acestea a prezentat întradevăr 
un proiect lapidar, prins în frazele unui democratism deplasat, lipsit 
de vlaga concisiunii, care să determine precis raportul de credință al 
cetățenilor statului. Iar cele două partide răsbvinice de opoziție, în 
plină frațietate cu anumite cercuri semite, au sfidat cu un adorabil 
zâmbet de nepăsare toată chestiunea aceasta. Intervenția energică a 
arhierilor ortodoxi a salvat în noua Constituţie pe seama bisericei . 
ortodoxe atribmţiile de biserică dominantă a statului. 

Făcând abstracție dela consideraţiile de oportunism politic față 
de noua Constituţie, pe care unii o declară desăvârșită și de-o nece- 
sitate absolută, alții de nulă și neavenită, chestia religioasă în mod 
principiar reclamă în statul nostru un aranjament precis şi bine de- 
terminat, câtă vreme convingerile religioase, ale cetățenilor noştri pre- 
zintă concepții confesionale de diferite nuanțe. 

Statul nostru este un stat creștin, el stă pe temelia. învățăturilor 
lui Hristos cari la rândul lor preconizează cel mai desăvârșit prin- 
cipiu al democraţiei. La temelia lui stă principiul egalei îndreptățiri 
şi în politică şi în chestiile religioase. Dar această egală îndreptățire 
reclamă încadrarea diferitelor confesiuni în organismul statulul în pro- 
porția numerică a respectivilor credincioși luând în seamă interesele 
superioare ale statului precum și contribuția efectivă a fiecăreia la 
consolidarea și întărirea statului și la raporturile de bună convieţuire 
a cetățenilor de diferite credințe fără jicnirea principiului de absolută 
dreptate față de una sau față de alta dintre confesiuni. 

Principiile acestea încă nu și-au aflat soluția corăspunzătoare spi- 
ritului democratic care călăuzeşte statul nostru. Mai;ales aci în Ardeal 

unde caleidoscopul confesional e mai pronunțat persistă şi astăzi 
„inegalitatea şi nedreptatea inoculată în raporturile de conviețuire 
religioasă de ‘către autocrația habsburgică a stăpânirii ungurești. 
Pentrucă nimenea nu poate considera ca ega!â îndreptățire faptul 
că biserica catolică din România mare dispune de 856.720 jug. 
avere proprie, biserica luterană 32.822 jug. biserica unitară 956 jug. 
cea ortodoxă cu aproape 2 milioane credincioşi abia 1012 jug. Câtă 
vreme catolicilor le revine un jugăr de pământ la 6 suflete, unitarilor 
la 78 suflete, reformaţilor. la 89 suflete, luteranilor la 325, ortodoxilor 
români abia la 1777 suflete un jugăr 'de pământ. Inegaiitatea e atât 
de evidentă, încât nu poate reclama nici un alt fel de consideraţii. 


Noi știm că în direcția aceasta sa conceput un plan de nivelare 
din partea dlui O. Goga pe când deţinea în calitate de ministru. de- 
partamentul cultelor. Dar cu plecarea dânsului dela minister, planul 
acesta a căzut în disgrația urmaşilor şi astăzi își doarme somnul 
profund în fundul vreunui sertar înămolit în coblul lipsei de orientare 

a celor chemaţi în materia aceasta dificilă. 

Nedreptatea aceasta aşteaptă însă o grabnică soluționare din 
partea statului în interesul său propriu. Nivelarea aceasta este o nece- 
sitate de stat, care pretinde crearea unui echilibru firesc între toate 
confesiunile cari fac parte din corpul statului. Şi mai presus de toate 
statul e dator să facă dreptate egală pentru toţi cetățenii săi. 

Nouă ortodoxilor, cari de patru ani solicităm mereu această drep- . 
tate, cari am reclamat pe seama bisericei noastre atribuţiile de bise- 
rică dominantă, ni sau aruncat din multe părţi învinuirile unei tendințe 
de autocrație, de jefuire, de îs IBALANE a unor prerogative speciale în 
statul românesc. 

Nu-i adevărat! N'am cerut și nu cerem nici favoruri, nici hatâruri, 
decât ştergerea unei stări de lucruri medievale şi întronarea unei drep- 
tăţi absolute în proporția contribuției morale şi materiale ce o ofere 
fiecare biserică statului. 

Și o cerem cu atât mai vârtos cu cât experiența zilnică ne do- 
vedeşte cu prisosință că contribuţia unora dintre bisericile patriei noas- 
tre față de statul românesc nu este lipsă de o condamnabilă prihană 
străină ba chiar dușmănoasă statului. Afirmația aceasta o confirmă mai 
ales acțiunea subversivă de iredentism politic menajată de corifeii bi- 
sericei catolice. Amintim numai cazurile mai proaspete începând cu 
atitudinea dârză şi puțin cuviincioasă a prelaţilor catolici la actul încoro- 
nării, iredentismul clandestin dela „Marianum“, din Cluj, bruscarea 
limbei române în liceul dela Oradea Mare, unde intuiţia limbei noastre 
se făcea cu ajutorul lătratului de câni, uneltirile liceelor catolice din 
Deva, Dej, Turda, Arad și Cluj, cărora li Sa retras dreptu! de publicitate, pe 
motive destul de binecuvântate, apoi pastorala episcopului Glattfelder 
care din adăpostul paravanului de graniță mărturiseşte sincer, care este 
dragostea bisericii sale către țara românească, duplicitatea de senator 
la Bucureşti Și Budapesta a episcopului Széchenyi, declarația nunțiu- 
lui papal Marmaggi în inima Blajului, că a venit în mijlocul poporu- 

lui românesc pentru â-l scăpa de ortodoxia lui neortodoxă și alte 
multe. Pomelnicul ar fi inepuisabil, continuându-l. 
Nu facem încriminări nedrepte nimărui. Nu vrem spoliarea bise- 
ricei catolicei de drepturi, cum a făcut Franţa atunci când sa convins 
că biserica ei catolică ascultă de porunci „din afară“, după cum Ger- 
mania a rupt concordatul pe acelaș motiv și după cum tot pentru 
aceiaş cauză e acum pe cale Spania să rupă legăturile cu Vaticanul. 
Nu „cerem fraților uniţi să rupă pecețile dela 1700. Trecerile zil- 
nice la ortodoxism, cererile nenumăiate înregistrate la birourile consis- 
toarelor noastre dela particulari, ţărani şi intelectuali, dela comune 
întregi, numărul de aproape 2000 suflete revenite la biserica 
ortodoxă numai într'o singură eparhie în cursul unui an, e un 
semn al vremii, o confirmare a reacțiunei istorice, pornite de jos în 
sus, care mai curând sau mai târziu va duce la isbândă. Poporul ro- 
mân va rămânea legat de comunitatea sufletească cu biserica naţională 
în care a odrăslit sufletul lui cu toate credinţele și aspiraţiile lui, iar. 
de latinitatea apusului va rămânea legat prin firele vechei sale origini. 


In temeiul consideraţiilor de mai sus prin urmare suntem în 
drept să așteptăm dela cei ce mânuesc cârma statului nostru să iasă 
din cămăruţa intereselor de partid în largul ţării și punând în aplicare 
cumpăna dreptăţilor sociale să creeze raporturi. morale şi materiale 
egalitare între confesiunile acestei patrii, realizând prim aceasta o de- 
săvărşită operă de dreptate internă de care ţara are absolută nevoie. 
Reforma aceasta va pretinde unele dureri de smerenie celor ce s'au 
înălțat în trecut pe scara unor privilegii nemuncite. Orice rană însă 
nu se poate tămădui decât prin dureri. 

Câtă vreme ţara noastră e o ţară creștină și religioasă, pronunţat 
religioasă, chestia. credinței nu poate îi eliminată fără a se produce 
grave perturbaţiuni în stat. Consolidarea lui atârnă în primul loc dela 
feliul în care va ști acest stat să întruchipeze echilibrul politic şi re- 
ligios între cetățenii săi de feliurite credințe, înlăturând toate privile- 
giile robiei medievale din trecut și înturnând în hotarele țării măsuri 


de dreptate și egalitate pentru toți. 
SEB. STANCA 

Scrisoare din Budapesta 


— O privire asupra situaţiei politice — 


Budapesta, Aprilie. 


Evenimentele din ultimele săptămâni, petrecute în Ungaria, par 
a duce la o limpezire. Tensiunea politică a luat proporţii irepara- 
bile; nu însă între partidul guvernamental şi diferitele fracțiuni ale opo- 
ziţiei, ci între grupurile disparate cari formează actualul partid unitar. 

In acest partid se găsesc reuniți reprezentanţi gălăgioși ai „Un- 
gurilor, cari se deşteaptă“, reacționari extremiști, partizani sinceri ai 
liberalismului și oameni de încredere ai capitalului evreesc. Patru sute 
de ani sau găsit ungurii în cuscrie politică cu austriecii, având atâtea 
orânduieli de guvernământ comune, totuși după faimosul divorț din. 
1918, se prezintă înaintea opiniei publice mondiale, ca un popor, care 
nu este capabil să se adapteze principiilor de guvernare europene.. 
Cârmuitorii poporului maghiar nesocotesc consecințele, pline de învă- 
țăminte amarnice pentru ei, ale răsboiului. Ei continuă a guverna 
conform sistemului fostului partid al lui Tisza, deși ar.fi fost de aş- 
teptat o infuziune de principii mai largi -în direcţia democratică, de- 
oarece în partidul unitar au o largă participare și micii agrarieni și 
partidul țărănesc ungar. Dar funcțiunea țărănistă în loc dea imprima 
noui curente, sa lăsat ea influențată de vechile procedeuri, făcând fel 
de fel de concesii pentru a avea o largă parte la cointeresarea în di- 
versele întreprinderi de stat. 

Partidul unitar a fost înighebat prin abilitatea contelui Bethlen, 
căruia se datorește și coeziunea partidului, răușind cu o deosebită 
supleță a menține această alcătuire paradoxlă. — “De trei ani de zile 
s-au perindat o jumătate de duzină de guverne la cârma ţării. Ni- 
meni însă na pătruns încă în tainele dispariţiilor lor. O pu- 
tere ocultă apărea pe scenă și conform vrerei ei misterioase se de- 
cidea asupra destinului cârmuitorilor. Această putere este camarila 

militară, emanată dela „Ungurii cari se deşteaptă“ şi dela ofițerimea ar- 
matei naționale care după seria de „putchuri“ habsburgiste ʻa ajuns 
să fie în mare parte hortyistă. Bethlen, tactician dibaciu cum este, a în- 
cheiat un acord cu „ébredeii“, și totodată a câștigat pentru participare la 
guvernământ elementele liberale din fostele partide istorice. Acestui fapt 
“se datoreşte că s-a menţinut la putere relativ timp mai îndelungat. 
Sub guvernarea lui însă țara n-a intrat în o epocă de consolidare. 
„Ungurii care se deşteaptă“, societate care numără aproape două mi- 
{ioane de membrii, au continuat să săvârșească acte de teroare și 
atentate, fără să fie descoperiți, sau urmăriți din partea autorităților. 
Deşi publicul cunoaşte foarte bine pe terorişti sau atentatori, aceștia 
„sunt „amnestiaţi“ și se bucură de agrementul cercurilor de sus. După aten- 
tatul săvârşit la Teatrul liric al Capitalei (Fővárosi operettszinház) . 
opoziția unită a: pretins energic desființarea societăţii „Ebredo“, mi-. 
nistrul de interne Rakovszki Iván (şi nu [stván, cum scrie presa 
noastră) a declarat însă categoric că societatea având statute aprobate, 
nu există nici un motiv, pentru ca ea să fie desființată. Chiar și fra- 
cțiunea liberală a partidului pretindea răfuiala definitivă cu „Ebredeii“. 
Bethlen răspundea evaisv şi juca mai departe echilibristica de gu- 
vernare. 


Dezastrul financiar, prăbuşirea coroanei, consecinţe politice 


__ Deprecierea vertiginoasă de 50%, a coroanei ungare din ultimele 
săptămâni provocând o scumpete ne mai pomenită a avut ca urmare 
o nemulțumire aproape revoluționară a diverselor straturi sociale. Frac- 
iunea lui Gömbös, Eckhardt și Wolff (extrema dreaptă) a pornit o 
campanie acerbă co \tra speculaţiunei, contra capitalului evreiesc, şi contra 
Bursei, aceasta fiind considerată drept cauza priricipală a tuturor relelor, de 
care sufere țara. Ziarele „A Nép“ și „Szózat“ pretindeau închiderea 
Bursei şi spânzurarea „şiberilor“ în fața ei... Această campanie este 
inspirată de cercurile naţionaliste germane al căror reprezentant este 
cunoscutul industriaş Stinnes, care vrând să acapareze debușeurile. 
industriale maghiare, lucrează prin exponentul său Kraus Simon di- 
rectorul băncei „anglo-maghiare“ Triumviratul amintit, paralel cu cam- 
pania de presă, a organizat dându-i chiar arme pe studențimea uni- 
versitară pentru a-și ajunge scopul: răsturnarea! lui Bethlen. Prilejul 
pentru manifestații de stradă sa dat la 15 Martie, sărbătoarea na- 
țională a ungurilor, când s'a comemorat Și centenarul lui Petăfi. Stu-. 
denţimea organizată în diferite societăți de camaraderie: „Csaba“, 
„Turul“, „Turán“, „Gábor Aron“ a parcurs străzile principale ale Ca- 
piţalei dela malul Dunării, unde se află statuia poetului, până la re-. 
dâcțiile ziarelor „A Nép" și „Szozát“. In drum a făcut ovații căl- 
duroase lui Horthy și Héjjas. Ajungând la redacțiile consorțiului 
„Az Est“ manifestanți au insultat pe ovrei și au încercat să distrugă 
vitrinele acelor ziare. 

« Poliţia a atacat pe studenți rănind pe şapte inși dintre ei. A 
doua zi s-au repetat scenele de manifestaţie contra evreilor, po- 

liţia a intervenit din nou mai rănind vre-o cîțiva studenţi. La univer- 
sități s-au reînceput legitimările și maltratările studenţilor evrei, iar 
rectorii drept consecință a acestor procedeuri au închis universitățile. 
S-au pornit cercetări în urma stăruinței energice a opoziției din Par- 
lament, dar rezultatul a fost ca şi cele din trecut: un compromis între 
&bredd și Bethlen. Nimeni nu a fost vinovat. In acest timp se svonise 
cu Gömbös, Eckhardt și Wolff au obținut autorizația lui Horthy pentru 
a prelua puterea. Se colportase chiar și noua listă ministerială. 

Audienţa lui Bethlen la Gădăl6 a avut ca rezultat menținerea 
deocamdată a actualului guvern. 

Lupta însă nu este socotită ca încetată. In 10 Aprilie va avea 
loc conferința majorităților parlamentare, cu prilejul căreia Gömbös.. . 
va sili pe Bethlen să se angajeze sincer pentru o politică fie de . 
„dreapta“, fie liberală. In numele partizanilor „apărărei de rasă“ vor 
cere să fie înlocuiţi miniștrii liberali: Kallay Tibor, Klebeisberg Kuno, 
Walko Lajos și Belitska, ministrul de război. 

„Acestea sunt postulatele personale. In privința guvernământului 
se va cere să se aplice măsuri reglementare energice pe tărâmul eco- 
nomic, deci și închiderea Bursei. Pe terenul financiar întreprinderile in- 
dustriale .şi comerciale creștine să fie sprijinite mai intensiv, să se 
acorde credite pentru producţiile agrare, mai ales să se încurajeze miş- 
cările. cooperative. 

Guvernul să dea garanţii materiale că va suprima orice acțiune 
subversivă, — care actualmente funcționează clandestin — a organi- 
zaţiilor iudeo-francmazone. In general partizanii lui Gömbös vor ca 
guvernul să-şi înscrie ca principii programatice de guvernare: ideea 
națională-creştină. 

Presa liberală și evreiască, precum și elementele progresiste din 
partidul. unitar prezintă pe Gömbös ca şi când acesta ar pregăti o 
lovitură de stat. Acuzările precise contra lui au fost formulate într'o 
"scrisoare deschisă apărută la Paști și iscălită de Wild Jozsef, deputat 
guvernamental, fost căpitan de stat major ; acesta previne pe Gămbăs 
să nu încerce a întrona reacţiunea prin aducerea la putere a ele- 
mentelor extremiste din dreapta. 

In cazul când Bethlen nu va reuși să ajungă și de data aceasta 
la un acord cu dreapta extremă, aderenții lui Gömbös vor trece în 
opoziţie formând frontul unitar creștin, iar în partidul guvernamental vor 
intra grupul contelui Zichy János și al lui Heinrich Ferentz, foşti 
miniștri. 

"Astfel se prezintă criza partidului lui Bethlen, criză care devine 
tot mai acută din pricina dezastrului economic, la care a ajuns Un- 
garia în timpul recent. y 


= Deficitul bugetar. — Scumpetea 
Politica financiară inaugurată de Kállay prin stabilirea cc:vanei 


și prin. observarea posibilă a deflațiunei monetare părea că a dus 
gospodăria de stat la un anumit echilibru. 

Aceasta Pa îndemnat pe Kâllay să prezinte Adunării un buget 
pe anul 1922-23. Cheltuelile acestui buget sunt calculate pe cursul 
coroanei de 0,23 la Zürich. Deficitul bugetar a fost 45 miliarde, care 
corespunde pe cursul de azi 0,11—0,12,la 90 miliarde. Numai aprovi- 
zionarea funcționarilor publici a costat statul maghiar 35 miliarde co- 
roane, iar cel mal important impozit, acela pe cifra de afaceri (for- 
galmi adó) aproape în întregime a fost intrebuințat pentru acoperirea 
cheltuelilor aprovizionării funcționarilor. O problemă grea de rezolvit 
este aceea a funcționarilor dela căile ferate. Intreprinderea aceasta în 
regia statului a avut 22 miliarde deficit, dispunând de un surplus de 
funcționari de 23%/, față cu numărul din timp de pace. 
| Funcţionari fără ocupaţie se găsese în toate serviciile de stat, 
aranjarea situației lor se trăgănează de mult timp, până când ultimul 
consiliu de miniştrii a hotărit concedierea a 20%, din actualul efectiv 
al funcţionarilor. l 

__ Această hotărire a provocat protestări desperate din partea tuturor 
organizaţiilor. naționale ale funcționarilor („K. A. N. Sz.“) cari amenință 
cu grevă generală, dacă nu li-se vor ‘satisface postulatele lor. 

La Ziirich sa menţinut mult timp coraana la. 0,20—0,22, pe când 
valoarea ei achizitivă scădea vertiginos, iar scumpetea creștea din zi 
în zi. Dificultăţile create de centrala devizelor creditului și producției 
industriale au contribuit asemenea ca specula să se înstăpânească 
pe piaţa economică şi financiară. Aproape toate categoriile populației 
au început să joace nebunește la Bursă, plasându- -și economiile în 
efecte, fiind convinși de prăbuşirea coroanei. Urmându-se tenace po- 
litica de deflaţiune din partea guvernului, pe piață s'a simţit grozav 
lipsa de numerar, astfel se acordau interese de câte 8—12%, pe săp- 
tămână (așanumitul: kosztpenz). in urma speculației nesăbuite a urmat 
crahul coroanei și la Zürich, depreciindu-se până la 0,10—0,12. In 
intervalul lunei Martie viaţa sa scumpit cu 60%/,. Untura este de 1317 
ori mai scumpă ca și în timp de pace, iar zahărul de 1315 ori. Căr- 
bunii contează de 320 ori mai mult decât prețul normal, iar tutu- 
nul de 520 de ori. Rufăria este de 1680 ori mai scumpă ca odi- 
nioară. 


Frământările muncitoreşti: iar Internaționala 


Convulsiile economice provocate de dezastrul coroanei au reper- 
cursiuni nefaste și în viața socială, unde se pot constata tot mai pro- 
nunfat simptomele luptei de clasă. Aproape în toate branșele de in- 
dustrie muncitorii, au făcut greve. Lupta amarnică cu caracter po- 
litic sa dat în industria metalurgică 70—80 mii de muncitori au fost 
excluși din fabricile de fer. Patronii au fost încurajați de guvern, ca 
să demoralizeze organizațiile sindicaliste ale muncitorilor. Aceștia exas- 
peraţi au eşit și ei la stradă manifestând contra guvernului. și fabri- 
canţilor și Sa întâmplat evenimentul. de necrezut: Budapesta a ascul- 
tat din nou acordurile Internaționalei atât de urgisite în acest oraş... 

Industria metalurgică a păgubit în urma grevei, care a durat 4 
săptamâni 8 miliarde coroane, iar muncitorimea 2 miliarde. Acordul | 
la care s'a ajuns, prin o acordare de spor de 25%, este derizoriu, 
deoarece s'a calculat pe cursul de 0,18 al coroanei, iar azi este 0,11. 
Noui. sguduiri par a se ivi în viitor, dacă guvernul şi majoritățile nu 
vor încerca să accepte principiile democratice, pe baza cărora sar 
putea ajunge la consolidare. 

In felul acesta orânduirea de stat este șubredă, economia naţio- 
nală sguduită de deprecierea: monedei vertiginoasă, speculațiunea ban-. 
cară în deplină activitate, sarcinile de impozit aproape insupor- 
tabile, scumpetea de neînvins, nivelul de viaţă al diferitelor categorii 
ale populaţiei tot mai redus, drept consecință a acestora nemulțumirea 
maselor se va pronunța fata! și Ungaria va trece prin încercări, carti 
reclamă o altă mentalitate, decât aceea pe care i-o cunoaștem în 


prezent. o 
M. RUCAREANU 

Viaţa literară 


In pragul poeziei nouă 
— 0 interesantă parodie: »Inscripţii“ de N. Davidescu — 


Inainte de 1914, doi spirituali scriitori francezi, Charles Müller 
şi Paul Reboux, au cunoscut un răsunător succes de librărie, cu œ 
pereche de adorabile volume de parodii literare, intitulate A la ma- 
nière de... Unul dintre fondatorii acestei amuzante colaborări a murit, 
tragic, pe câmpul de onoare. „Á la manière ďun brave soldat fran- 
cais“, am adăuga noi. Tovarăşul său mai norocos, nu ştim dacă stă- 
ruieşte în născocirile acestea de o vervă drăcească, (perseverare dia- 
bolicum), în cari se imitau, cu exagerarea cuvenită humorului, întorsă- 
tura de frază și ideile obișnuite ale maeștrilor scrisului francez. Dela 
Ronsard și: până la contesa de Noailles, — poeţii. Dela Rabelais până. 
la Anatole France, — prozatorii. O jonglerie, cu delicioase efecte vesele, 
pe care a încercat-o de curând, la noi, și dl Gh. Topârceanu. ` 

Inscripțiilă dlui N. Davidescu ne fac să ne gândim la acest 
procedeu de surprindere a tainelor .de construcție, proprii fiecărui 
om de litere, aplicat de data aceasta cu toată seriozitatea de către: 
cel mai de seamă concurent al d-lui Ion Minulescu la șefia școalei 
simboliste din România. lată, d. N. Davidescu, a cărui inteligenţă 
critică și pătrundere a resorturilor scrisului le-am apreciat de curând 
la rubrica cronicelor literare din Flacăra, a reuşit de minune să paro- 
dieze, întrun întreg volum, pe marele pontifice al desgustului de: 
viață: Charles Beaudelaire. 

Nu e desigur o întâmplare, această preferință. Autorul /nscripții- 
lor are, față de preocupările generale artistice, o concepţie pe care 
şi-o mărturiseşte şi îp public. El vrea o poezie nouă, descătușată de 
făgaşul tradiției, ruptă din rădăcinile care o leagă de poruncile rasei, 
emancipată de orice opreliști morale. Liberă, capricioasă şi nelămu- 
rită, „poezia aceasta are drepturi nelimitate de a se adânci în im- 
precis și în exotism. Ea pluteşte în spațiu, ciudată și încărcată vege- 
taţie, ca grădinile Semiramidei. D. N. Davidescu a vrut, de-a bună- 

seama, să-și legitimeze crezul său artistic, rimând. Aproape toate căpe- 
teniile diferitelor „Curente“, au fost și creatori în literatură. Roman- 
tismul a fost codificat întro prefaţă, de Victor Hugo, metodele natura- 
lismului și-au găsit expresia dogmatică întrun studiu de Emile Zola, 
simbolismul francez a vrut să se facă înţeles prin Stephane Mallarmè, 
Printr'o . serie de cercetări asupra poeţilor reprezentativi ai liricei 
noastre moderne, d. N. Davidescu a ținut să devină doctrinarul sim- 
bolismului român. Nu ne destăinuim aci, în ce măsură am fost con- 
vinşi de sinceritatea sa. In fața mărturisirilor, ceva mai autentice, cu- 
prinse în versurile sale strânse îu /nscripții, ne aducem aminte că mo- 
delul ales pentru copie, nu e un simbolist. Les fleurs du:mal wau 
purtat această etichetă, niciodată, 

Asemănarea cu Beaudelaire a Inscripțiilor dlui N.: Davidescu e 
însă bătătoare la ochi. Acelaș scepticism brutal, aceeaș atmosferă bol- 
navă, aceeaș biruință neîncetată a materiei trecătoare asupra puterei 
sufletești, întemniţată în ea. 

Zice, d. Davidescu, despre femee: 


Visez femeia ?n care să ador 
Sclipirea putrezitelor organe 

Şi så respir prin vine diafane 
Miresmele dorințelor ce mor; 


Să văd cum creşte tragicu-i final 
Intrun sughiț de sânge şi salivă 
Și cum, în sărutarea-mi corosivă 
Se stinge frumuseţea de spitaf; 


Apoi să simt cum frigul mă străbate 
Şi "'ncolăcit de corpu-i îngheţat 
Să mor întrun târziu, intoxicat 
De dragoste şi de morbiditate... 


'Morbiditatea... Frumuseţa de spital... Putrezitele organe... Nu recu- 
noașteți aci cunoscutele clișee „beaudelairiane“, transplantate în civi- 
lizațiă 'blazată şi oboșită de pe rău canalizatele maluri ale Dâmbo- 
viței? Nu revedeți aceste figuri, împrumutate din altă lume, defilând 


în tavernele inspiraţiei lirice indigene? 


Femei cu masca roasă de fard, cu gesturi grave 
Rostogolindu-și ochii în cearcăne de Khol, 

Ne ?nvăluie ’n tristeţea privirilor bolnave, 

Și turbure de-albastrul vaporilor de-alcool... 


Și acest „râs de cobe“, nu pare el oare importat: 


Eu mestec azi un râs amar 
In gura-mi putredă de absint.. 


„după cum însuş absintul este o băutură de import? 
Aceasta nu însemnează că d. N. Davidescu nu se înfăţişează cu 
personalitatea sa proprie care întregește și uneori scapă chiar de subt 

sugestiunea împrumutului de stări afective și de atitudini față de 
existență.. Atunci, versul e plin și armonios, cu o gravă resonanță de 
sonoritate profundă, scoțând la iveală imagini bogate și evocatoare ca: 
„Un cram se prăbușește, iar înțelesul acestor ritmuri rotunde, se ridică 
adese, până la suprinzătoare accente de misticism creştin, cari par să 
arunce o pată de lumină personală și prețioasă peste morbideţa fondului 
parodiat: 
ăi Sunt dureros de singur şi de strivit, părinte. 
Un semn că nu eşti numai o ploaie de cuvinte: 
Trimite-mi din albastru, ca mana ce cândva 
Trimis-a peste jidovi temutul lehovah, 
Şi fă să simt suflarea ta caldă de *ndurare 
Cum simte spicul raza puternicului soare. 
Cuvântul tău să fie răcoritorul vânt, 
Şi ploaia peste brazdă să fie-al tău cuvânt 
Menit să se reverse şi-adânc să mi-se sape 
Ca văile săpate de curgătoare ape, 
Prin inima-mi bătută de vântul nopţilor, 
Făcând din ea, cu timpul, dumnezeesc ogor. 


Poate că urmând pe această cale, Jnscripțiile dlui N. Davidescu 
mar rămâne simple urme pe nisip, €i sar încrusta, adânc în aurul 
greu al sincerităței. 

N'ar fi întradevăr un câştig, pentru jămurirea neînțelegerilor cu 
privire la șefia școalei simboliste în România. Dar, am avea un ade- 


vărat poet mai mult. Darul aceasta, niciodată nu e de disprețuit. 
i al. h. 

Scumpetea 


Nimic mai plictisitor nimic mai banal. 

La fiecare pas, la fiecare mișcare, ne izbim de această realitate 
supărătoare. Și totuș ma fost vreodată subiect mai frământat şi mai 
dezbătut, deopotrivă de cei nechemați cași de cei chemaţi, — mai. 
ales de cei chemaţi. Căci ma rămas o zi în anii din urmă, fără 
să nu întâlneşti acest titlu la locul de onoare, ori într'o revistă ori 
întrun ziar. 

Dela cea mai veche până la cea mai nouă, toate doctrinele au 
fost puse la contribuție. Economiștii noștri cei mai autorizați s'au 
întrecut în a enunta sisteme și a "da soluţiuni. lar publicul optimist 
pe toate le-a primit rând pe rând cu acelaș entusiasm .și le-a aruncat 
apoi cu aceiaş dureroasă desamăgire. 

lată dece astăzi acest subiect nu mai trezește interes decât în 
revistele umoristice și dece economiștii specialiști au ajuns să fie 
întâmpinați cu un zâmbet și o privire “de sarcastică compătimire. 

Se pare că scumpetea a devenit o boală incurabilă pentru epoca 
actuală. Când doctorii cei mai celebri -încrucișează neputincioși brațele 
nouă nu ne-ar mai rămăne decât să ne resignăm. 

Să punem însă următoarea întrebare: „Când simțim scumpetea?“ 
Negreșit că numai atunci când ceia ce noi câștigăm — contravaloarea 
producției și muncei noastre — nu formează un quantum, din care să 
se poată acoperi cu îndestulare costul a tot ceia ce reprezintă nece- 
sitățile noastre. Dacă nu câștig nici atât cât am nevoie să-mi 
satisfac cele mai stricte trebuinţe, mă voiu plânge de scumpete. Dacă 
dimpotrivă produsul muncii mele va putea acoperi toate aceste chel- 
tuieli și îmi va rămâne și un excedent, fără îndoială, că atunci nu 
voiu avea nici un motiv să protestez. 

„Industriaşul, comerciantul, liber-profesionistul, meseriaşul, cari pot 
să- şi vândă produsele și munca lor cu un preț care săle acopere cu 
prisosință toate trebuințele de traiu, rămânând încă şi cu economii 
nu se plâng și nu se vor plânge niciodată de scumpete. Funcţionarul, 
lucrătorul și agricultorul, ale căror câştig și salariu sunt mai prejos 
decât necesităţile vieţii lor, întotdeauna se vor agita și își vor mani- 
festa nemulțumirea. lar nemulţumirile acestea, prelungite și acumulate 
vor produce în mod fatal o stare bolnăvicioasă şi de frământări în 
Stat, căci nu este cu putință ca omul să ṣe priveze la infinit de lu- 
crările cele mai necesare și să trăiască întrun continuu deficit. 

Reiese deci că pentru a face să dispară scumpetea, trebuie să 
se realizeze acel raport de proporție satisfăcătoare între câștigul și 
cheltuielile fiecăruia. Conducătorii Statului au prin urmare imperioasa 
datorie să întrebuințeze toate mijloacele cari pot facilita realizarea . 
acestui raport de echilibru la toate clasele muncitoare şi producătoare 
ale societăţii. Și atunci sa propus această soluție: 

Statul — adică guvernul său — ar putea să nu stânjenească cu 
nici o măsură restrictivă liberul schimb al produselor interne, așa ca 

să se poată realiza din ele maximum de valoare, asigurând o cât mai 
intensă circulație a acestor produse, în primul rând dând cea mai mare 
dezvoltare căilor de comunicație şi facilitând desfacerea produselor 
noastre pe pieţele străine, în condiţiunile „cele mai favorabile, creiând 
debușşeuri şi obținând înlesniri de schimb și tarife vamale cât mai 
avantajoase prin tratate comerciale cu diversele țări. 

Produsele indigene, circulând liber şi repede în interior, se vor 
vinde consumatorilor pe valoarea lor reală, diminuându-se asfel specula. 
Aceleaşi produse, exportându-se cu înlesnire şi pe prețul curent mon- 
dial, . fără numărul nesfărşit de intermediari de astăzi și fără 
bacşişurile pentru permise, vor aduce înflorirea industriilor petrolifere, 
forestiere, a agriculturii, viticulturii și a tuturor întreprinderilor pro~ 
ducătoare. Implicit din această înflorire, prin mărirea câştigurilor, vor 
reieși mai multe posibilităţi , de bun traiu pentru :oţi acei cari 
trăiesc din acele întreprinderi, proprietari şi lucrători. Raportul de 
proporție satisfăcătoare între câștigul și nevoile lor le va fi asigurat, 
căci printr'o astfel de politică economică, ei vor putea obține o contra- 
valoare justă și reală pentru munca si produsele lor. 

Dar. concomitent -cu aplicarea acestei politice economice, Statul 
are datoria să asigure o existență omenească demnă tuturor acelor 
cari îl slujesc. Fără munca lor conştincioasă, Statul nu-şi poate înde- 
plini rolul său. Când funcționarii, din cauza lipsurilor. de traiu, sunt 
aduși în situația de a luneca pe panta conrupției, Statul și societatea 
vor fi cei păgubiţi de această cădere morală. 

Reţeta e poate prea îndresneață. In orice caz, nu mărind salariile 
cu 50, cu 75, cu 100 la sută azi lao categorie de funcționari, mâne la 
alta — după cùm se agită de violent fiecare —se poate rezolva ches- 
tiunea aceasta, ci numai aplicând aceiași normă prin care Statul. să 
asigure funcţionarilor săi acel quantum de salariu, din care, să poată 
face față pe deplin scumpetei vieții! Statul să recunoască funcționari- 
lor săi, dreptul la: contractul colectiv de muncă, după care salariile 
acestora să se poată mări sau micşoră în fiecare an, în proporție cu 
media generală de scumpete, stabilită și recunoscută în mod ojicial, față 
de vremurile normale de dinainte de războiu ! 

Acest drept a fost recunoscut lucrătorilor de patronii celor mai 
multe întreprinderi particulare. Graţie acestei recunoșteri, aproape că 
nu mai auzim de greve la noi în țară, căci lucrătorii nu mai au motive 


„să se plângă de scumpetea vieţii. 


al 


Când Statul va ajunge să recunoască și el funcţionarilor dreptul 
la un salariu potrivit cu necesitățile vieţii, atunci se va putea spune 
că.scumpetea a dispărut în sfârşit şi din acel tărâm, unde eră cel mai 
mult resimţită. Vor rămâne în urmă să se mai plângă indivizii cari. 
nu muncesc şi cari nu produc, dar nu din ei și nici pentru ei 


ființează Statul. 
UN PROFAN 

Cronica politică 


Metamorfoza unui șef de partid 

D-! Iuliu Maniu ma fost niciodată bărbatul vorbelor respicate sau al fapte- 
lor temerare. Incă dih Camera dela Budapesta, ne-aducem aminte, şeful de astăzi 
al partidului naţional își crease o reputație de om agreabil, mulțumită tempera- 
mentului său inofensiv; cuvântările pe cari le rostea, pieptănate totdeauna cu 
acea . politeţe. caracteristică a conducătorilor de cadriluri, nu răscoleau nicicând 
indignarea duşmanilor noștri milenari; ba, se repeta chiar adeseori (şi în unele 
locuri ale Ardealului observaţia aceasta pricinuia o reală mândrie) că niciunul 
` dintre ceilalți oratori români nu reuşea să se facă ascultat de către colegii săi 
maghiari cu un atât de ratinat meşteșug de a nu indispune auditorul. Fraza cur- 
gea fără sforțări, cumpănită ca o precupeață experimentată şi gestul o însoțea 
pretutindeni, elegant ca un bărbier de suburbie... 

Aceste nevinovate însușiri, transportate pe malul Dâmboviţei în fierberea 
lúptelor noastre politice și-au regăsit: în scurtă vreme succesul lor calm de altă- 
dată. D-1 Iuliu Maniu a continuat să fie şi în Parlamentul român acelaş campion 
al tribunei orişicând pregătit să țină un discurs inutil de două ore; s'a arătat 
acelaş maestru al „pertractărilor“ pururea dispus să stea la tocmeală şi foarte 
greu să se hotărească. Lumea așteptase zadarnic din partea acestui şef de 
partid, o soluţie limpede sau un cuvânt de ordine categoric, o caracterizare feri- 
cită a situaţiei sau o lozincă precisă. In loc de toate acestea, i s'au oferit in total, 
două articole ocazionale, searbede, douăzeci de expozeuri in chestiune de regu- 
lament şi 0 sută de târguieli fără rezultat. In mai puţin de doui ani, d. Iuliu 
Maniu a ajuns astfel cel mai bun client al cupletelor humoristice de pe scena 
Tănase dela „Cărăbuş“ ... 

Se vede insă, că soiul acesta de celebritate plictiseșie dela o vreme pe 
norocosul ei beneficiar, căci o bruscă transformare e pe cale să se opereze şi 
conducătorul comitetului de-o sută dela Cluj, lepădând nehotărârea sa de firav 
Hamlet al celor două Târnave, e gata să devină îndrăsneț şi tranşant. Ultimele 

declaraţii făcute d-lui lacob Rozenthal dela Adevărul, par să constituie semnalul 
unei surprinzătoare metamorfoze. "Cazul devine astfel patologicește interesant, și 
se cade să-l urmărim. ` 

x ui * 

Printrun obișnuit capriciu al firilor câri trec brusc dela o stare sufletească 
la alta, d. Iuliu Maniu bate dintr'odată foarte sus. E un periculos exerciţiu pentru 
un fost vânător de vrăbii... | 

— Tot ce s'a întâmplat (zice d. Iacob Maniu prin intermediul d-lui. Iuliu 
Rosenthal) este că partidul liberal a reușit pentru un moment să sape o prăpastie 
între popor şi suveranul său. E cât se poate de dureros acest fapt și năzuința 
noastră cinstită, patriotică, dinastică, nu poate fi alta decât să astupăm această 
prăpastie prin înlăturarea regimului liberal... 

Aţi. înțeles cred, fără greutate, rostul acestor recente manifestări de curaj, 
din cari nu lipseşte totuşi o mică și necesară picătură de prudenţă. Noua întăţi- 
şare de revoluționar a d-lui Iuliu Maniu nu pare să fie atât de primejdioasă. ln- 
grijitoarea „prăpastie“ dintre popor şi suveran s'a deschis numai... pentru un 
moment; se găsesc însă și oameni (cinstiţi, patrioţi şi dinastici) cari se ofere de 
pe acum să ia în antrepriză, — în condiţii foarte avantajoase, — „astuparea“ neplă- 
cutului accident de teren... Pentru aceasta, e destul să fie trimiși la plimbare 
antreprenorii dela clubul liberal; cei dela Majestic stau gata să salveze comuni- 
caţia întreruptă între palatul regal şi sala „Dacia“... | 

Dar, dacă d. luliu Maniu este îndestul de amabil şi de prevenitor cu regele, 
căruia îi lasă o portiță de scăpare, — față de chestiunea constituțională atitudinea 
sa e intransigentă. In această privință, marele maestru de ceremonii al tuturor 
tratativelor a devenitedintr'odată — intratabil!. .. Constituţia cea nouă, pe care 
a acceptat-o regele, dar mo recunoaște d. Aurel Dobrescu dela Brașov e cu de- 
săvârșire inexistentă, așa după cum încoronarea dela Alba Iulia ma fost decât o 
parodie, pentru că d. Romulus Boilă, supărat cași Ahile, a stat atunci la Dicio- 
Sân-Mărtin, retras în cortul său. 

Dar, se va întreba cetitorul, dacă noua Constituţie mare putere de lege, pe 
ce temei funcționează viața noastră de stat? 

-— Starea de drept, precizează d. iuliu Maniu, e următoarea: In vechiul 
Regat e in valoare vechia Constituţie. Provinciile unite sunt şi funcționează in 
organismul României întregite în baza şi în conformitate cu hotărârile lor de unire 

Vedeţi, deci, cum s'ar realiza o situaţie legală: să pornim îndărăt, la 1 De- 
cembrie 1918! La București, — să fie guvernul care s'0 întâmpla; la Sibiu, — răpo- 
satul Consiliu dirigent. Astfel în „conformitate și în baza hotărârilor de unire“ 
(ce stil de notar rural!) toți verii și nepoţii dela resorturile de alimentare ar avea 
dreptul de a elibera permise valabile, trenuri cu slănină Sar mai putea exporta 
incă la Budapesta, realizându-se măroase câştiguri pe seama partidului, Mer: edes- 
urile primite cadou ar funcționa şi azi cu benzină publică, sarea şi soda caustică 
ar mai fi încă speculate peste graniţă în admirabile condiţii valutare... 

Din nenorocire, toate sunt numai visuri apuse şi mirajii fără consistenţă, 
ecouri ale unor bucurii înmormântate demult. „Starea de drept“ e nesocotită şi 
dispreţuită. „Starea de fapt“ nu vrea să ştie, că a existat vreodată ua guvern 
provincial la Sibiu, față de care însuş partidul naţional a hotărât desființarea lui. 

Noi, pricepem foarte bine că d. luliu Maniu nu vrea să recunoască alt 

“temei de drept constituțional în România întregită, decât cele nouă hotărâri dela 
Alba Iulia. Astăzi, când ştim, după mărturia d-lui Vasile Goldiș, cu câtă greutate 
a renunțat la proectul de autonomie a Ardealului, ne mirăm chiar, că şeful par- 
tidului național nu cere punerea în vigoare a acelor prime „condiţii“, redactate 
în odaia dela hotel Ungaria cari au trebuit să fie aruncate la coș, subt presiunea 
“entusiasmului popular. Căci, așa par să se petreacă: lucrurile. Țara întreagă, scu- 
“turată de enervarea în care a împins-o votarea nouei Constituţii și nerăbdătoare 
să treacă înainte, a primit pactul fundamental votat de actualul Parlament, numai 
“să poată vedea începută odată opera reală de normalizare a vieței publice. O 
antipatică răscruce a fost trecută. Numai d-l Iuliu Maniu, cuprins de un subit și 
tardiv acces de energie, strigă: — „Sa deschis o prăpastie între popor și rege! 
Nu recunoaștem noua Constituţie! Hotărârile dela Alba Iulia, iată Constituţia 


noastră...“ 


+ * x 


Intrun moment, când o dorință de progres se manifestă pretutindeni, când 
repararea grabnică a neplăcerilor trecutului e o obştească necesitate, d. Iuliu 
Maniu crede că e nimerit să pornească o luptă grozavă (urcându-se la nevoie și 
pe baricade) pentru a ne transporta cu aproape cinci ani ìn urmă, exact în pun- 
ctul. unde eram la 1 Decemvrie 1918. Nu credem că greșim când afirmăm că pre- 
«ocupările opiniei noastre publice se îndreaptă cu totul în altă parte. D. Iuliu Maniu 
ne vorbeşte despre „politicianismul blestemat“, cași când. domnia sa ar pluti.pe 
tărâmul filosofiei, ca d-l Einstein, S'ar ocupa cu desgroparea mormintelor farao- 
nilor ca răposatul lord Carnavorn, sau caşi când ar avea întradevăr o altă meserie 
de cât aceea de a comanda „tiribombele“ dela Cameră şi de-a înfrunta „tulum- 
'bele“ pompierilor, în piaţa Teatrului naţional... Dar, ce poate să caracterizeze mai 
evident „politicianismul“ acesta, decât însăş acțiunea de până azi a partidulu 
“naţional, care nu face altceva, de când e în opoziţie, decât să pună bețe în roate 
consolidării statului? Eri, d. luliu Maniu purta steagul răsboiului împotriva „regă- 
țenilor“. Azi pornește la atac împotriva Coroanei. D. lacob Rozenthal dela Ade- 
vărul are pentru ce să fie mulţumit; căci patriotul nostru confrate e şi regionalist, 
și antidinastic. Șeful partidului naţional ar putea să recunoască însă, că debutul 
“în noua sa atitudine hotărâtă şi combativă, ma fost fericit. Il sfătuim, sincer, 
să revină la vechia sa specialitate: cuvântările în chestiune de regulament. Nimeni 
nu trebuie să-și contrazică temperamentul..Şi, apoi, de pe baricade „petractările“ 
sunt cam nesigure şi cam incomode... 
ION BALINT 

GAZETA RIMATĂ 


O robie noud 


„E mai rău ca subt Unguri!“ 
Proverb al partidului național 


Waduceţi cred, cu tofi aminte, 
Ce-am suferit odinioară, 

Căci eu nu pot găsi cuvinte 

Să spun povestea milenară: 

Atâtea visentemnifate, 

— Bieţi cerşetori în straie rupte — 
Și vai, atâta strâmbătate, 

Și-afâtea necurmate lupte! 

Strigam şi ne sbăteam amarnic, 
Dar tot speram să biruiască 
Destinul nostru drept şi darnic, — 
Subt stăpânirea ungurească ! 


A fost înfrânt de-atunci, Maghiarul, 
Și România, întregită; — 

Ne-am rotunjit, amici, hotarul, 
Dar lumea tot nu-i fericită... 

Ne-a dat, cu mâinile — amândouă, 
Istoria, *mbelșugate roade 

Și totuș, o sclavie nouă, 

Ardealul nostru scump îl roade. 
Vrășmașii neamului în lume 
Pismași, ne urmăresc etern: 

Ei poartă astăzi alte nume: 


- Sunt Renner, Marmorosch şi Stern! 

Ar vrea să spună şi el, Vaida, 
C'avem prea mulți străini în casă 
IL chiamă studențimea: haida! 
Dar dividendele nu-l lasă, 

Sar repezi c'așa i-e firea 

Si-ar face mare agitație, 

Dar ar stărni nemulțumirea 
Consiliului de-administraţie. > 

— „llustre domn, cu fara suferi, 
Dar pui durerile la coş: 

Când incasezi, nu poți să superi 
Pe Renner, Ștern şi Marmorosch!“ 


Maniu, dr Ji dorit să facă 
Politică naționalistă, 

Căci o știu bine, nu-l împacă 
Tovărășia ţărănistă. 

In Rege, trage cu sudalme, 

Dar toți nepoții. lui, ca leii, 

Sunt gata să omoare'n palme 
Pe cel ce strigă: — „Jos ovreiil“ 
De patru ani se tot gândește 
Cum să ajungă la guvern, — 

Și ştie că nu se glumește 

Cu Renner, Marmorosch și Ștern... | 


Martirii vremilor aceste 
Nici să mai fipe nu-s în stare, 
Căci pimnița de bancă, este 
O nemiloasă închisoare ; 
Incătușați de tantieme 
Ei stau acoperiți de lanţuri, 
Onoarea lor română geme 
Inăbușită în bilanţuri, 
Srn buzunarele lor pline 
Revolta vrea să isbucnească, — 
Dar spune — atât: 

— „Era mai bine, 
Subt stăpânirea ungurească.“ 


ȘMIL FĂGUREANU 


om de litere şi expert 
de comerț 

INSEMNĂRI 


Mişcarea studențească. S'ar părea 
că după o lungă încordare, pe care noi 
am urmărit-o cu toată simpatia înţe- 
legătoare față de resorturile ei sufle- 
teşti, mişcarea studențească e pe cale 
să intre întrun făgaş de normalitate. 
O parte din cererile tinerimei noastre 
universitare au fost satisfăcute. Altele 

„au fost mulcomite cu făgăduieli guver- 
namentale. Insfârşit, numerus clausus 
a fost abandonat. După cum anunță 
ziarele, Luni 16 Aprilie, a doua zi după 
sfârşitul vacanței obişnuite a Paştilor, 
cursurile diferitelor Facultăţi vor fi re- 
luate. E o ştire mulţumitoare, și ne 
place să credem în realitatea ei. Stu- 
dențimea îşi vede împlinite o parte 
din revindecările ei: regularea distri- 
buirei de valute streine, înscrierea în 
buget a unei sume importante pentru 
Universități, înființarea de noui cămi- 
nuri și cantine, şi așa mai departe. 





Frământarea insă, nu credem că se - 


va opri aci. In sălile de studii, cari se 
redau legitimei lor destinaţii, in labo- 
ratoarele cari vor mişuna din nou de 
avântul spre ştiinţă al unor copii sà- 
raci, ecourile unui asediu atât de lung 
vor dăinui încă; pricinele răului nu 
pot fi tăiate dintr'odată, dela rădăcină, 
și, ca o consecință firească, gândurile 
vor palpita încă de năzuinţele neîmpli- 
nite pe dentregul. 

O vie dorinţă a tuturor celor cari în- 
teleg sufletul acestor conducători de 
mâine ai destinelor neamului, se reali- 
zează însă odată cu redeschiderea Uni- 
versităților, Aceasta nu e o înfrângere a 

„studenților, — ci tocmai o biruință a 
scopurilor pe cari le slujesc 'entuziaștii 
fanatici ai ideei naţionale. Cultura ră- 
mâne cea mai credincioasă pârghie a 
acesteia. 

Dacă făgăduieiile ce se fac vor fi 
însă realizate. 

Revoluţie în România. Teribila ştire 
a fost transmisă, zilele trecute, în cele 
patru unghiuri ale globului, prin ama- 
bila mijlocire a serviciilor telegrafice 
maghiare. In România a izbucnit re- 
voluție! După ce a făcut ocolul presei 
germane şi engleze, funesta noutate a 
scos, capul acum şi în gazetele din 
Paris. Bunii noștrii prietini şi aliaţi se 
vor fi alarmat, fără indoială, şi ne vor 
fi compătimit din toată inimă. Străne- 
poţii sanchiloţilor dela 1793 ştiu ce va 
să zică o revoluție... 

Noi insă, cari nu aflasem nimic, căci 
după modestele noastre informâţii, în 
țară nu sa petrecut niciun fapt 
care să îndreptățească o astfel de ver- 
Siune, am căutat să ne lămurim asupra 
eroarei. Ne-am dumirit repede. Asta e 
revoluția dela „Dacia“, ne-am zis, şi 
am surâs. De departe, te pomeneşti, 
serpentinele asvârlite la Cameră au 
făcut impresia unor flamuri revoluţio- 
nare, „tiribombele“ au răsunat parcă 
ar fi fost trâmbiţe de alarmă, pompele 
de apă ale Primăriei s'au profilat ca 
niște primejdioase... guri de foc, popa 
Man, văzut de departe, a fost con- 
fundat cu Robespierre. 

Nu, nu, simpatici cetitori ai telegra- 
melor pornite din Budapesta, nu vă 
lăsaţi amăgiţi de asemenea erori vi- 
zibile. Pe ambele versanturi ale Car- 
paților e multă nepricepere şi mult ri- 
dicul, dar e linişte, complectă liniște. 


Declaraţii și comentarii. După o 
scurtă și binevenită pauză, din prilejul 
sărbătorilor Invierei, așa numita opo- 
ziție unită anunţă noui întruniri publice 
în Capitală, pentru a protesta împo- 
triva Constituției. Rămâne să ve- 
dem intrucât această temă, pe care s'a 
cântat până și cu trâmbiţeie de bâlci, 
va mai stârni curiozitatea publicului. 

In orice caz, e demn de reţinut faptul 
că, dacă înainte de votarea Constituţiei 
campania naţional-ţărănistă ţintea îm- 
potriva guvernului, astăzi,. după ce 
Constituţia a fost sancționată de rege, 
atacurile sunt îndreptate direct împo- 
triva Coroanei. 


Declaraţiile și comentariile „şefilor“ 
sunt categorice în această privinţă. 

Vorbim în altă parte de un recent 
„interview“ al dlui luliu Maniu, publi- 
cat în Adevărul. Nici Lupta nu s'a lä- 
sat însă mai pe jos (e, în privinţa a- 
ceasta o nobilă rivalitate între  dnii 
lacob Rozenthal şi Albert Honigman) şi 
a făcut loc, la rândul ei, unor inteligente 
mărturisiri politice. Astfel, dl Dr. Lupu 
crede că „suntem o fară de operetă“ 
(cași cum m'ar fi alte spectacole în Ró- 
mânia decât cele aranjate în salâ Da- 
cia); dl Sever Dan vorbeşte de „Con- 
stituția dela Buftea“ (localitate în care 
s'au ilustrat calităţile oratorice al pă- 
rintelui Man dela Gherla) iar dl Virgil 
Madgearu anunţă grav, că „s'a creiat 
un conflict între suveran și democraţie“ 
(democraţia fiind, în mod firesc, repre- 
zentată prin d. Mihail Cantacuzino). 

In ceeace ne privește, n'am avut ni- 
ciodată mania colecţionărilor. Credem, 
totuş, că unele din aceste mici perle 


„ lescu-Valjean, 


ar trebui păstrate cu titlul de document. . 


Competenţele evanghelice. Am fost, 
de când ne-am pomenit pe lume, cei 
mai convinși admiratori ai specialişti- 
lor. Am aplaudat, de pildă, pe d-l 
Mihai Popovici ori de câte ori se re- 
pezea să rezolve grele probleme fi- 
nanciare, am urmărit cu emoție acti- 
vitatea diplomatică a d-lui Coltor la 
Londra şi am tresărit de mândrie pe 
vremea când d. Ciceo Popp deţinea 
resortul Răsboiului în Consiliul diri- 


n 


gent dela Sibiu. Există o distribuire 
normală de competențe, căreia înțe- 
legem să ne supunem, fără murmur. 
lată pentruce am înregistrat cu œ 
deosebită satisfacție, cugetările creş- 
tine publicate de d-l Emil D. Fagure 
(alias Honigman) în ziarul Presa, cu. 
prilejul Paştilor noastre. Distinsul con- 
frate, care s'a mai făcut apreciat și 
altădată prin câteva binevenite studii. 
asupra problemelor, confesionale din 
Ardeal, era cel mai indicat să tălmă-, : 
cească, pentru evlavioşii săi. cetitori,. 
nobilele învățături ale Mântuitorului. 
Fiecare, deci, cu specialitatea luit: 
d. Romulus Boilă cu Constituţia, d-Ł 
Honigman (recte Fagure) cu Evan- 
ghelia. E bine, e foarte bine aşa... 


Se schimbă directorii. — Ziarele 
au anunțat că în locul de director 
general al Teatrului naţional din Ça- 
pitală, rămas vacant prin demisia dlui 
Al. Mavrodi, a fost numit d. I. Vasi- 
un cunoscut advocat 
bucureștean, autor al câtorva comedii 


întrun act, şi, mai cu seamă, deputat 


liberal, ales în Ardeal fără contra- 
candidat.  Fcstul director lasă, după 
cât se pare, o moştenire financiară 
grea: peste un milion de lei deficit. 
Lucrul e cu atât mai îngrijitor, cu cât 
nici măcar nu se poate spune că din 
această jertfă bănească a ieșit un real 
folos pentru literatura noastră drama- 
tică originală. D. Valjean promite s'o: 
încurajeze in vitor. Din nefericire 
însă, la Teatrul naţional nu e ca în. 


" Maramureș: d. Vasilescu are aci un 

contra candidat serios, şi s'ar putea 
să piardă prilejul de a-şi pune proec- 
tele în aplicare. + 

Culiseje vieței politice ascund sur- 
prize mai dureroase decât cele dela 
teatru... 

